
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 882 

14 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των αρ. Α/Οικ.13030/399/Φ 1.4.3/ 
15.7.2003 και Α/οικΙ 179/35/Φ1.4.3/21.1.2004 απο¬ 
φάσεων «Συγκρότηση Επιτροπής Παρακολούθη¬ 
σης και Γνωμοδότησης της υλοποίησης των έργων 
που αφορούν στην υποστήριξη του Συμβουλίου 
Ανταγωνιστικότητας». 1 

Καθιέρωση Υπερωριακής εργασίας κατά τις απογευ¬ 
ματινές ώρες και εργασία προς συμπλήρωση της 
υποχρεωτικής εβδομαδιαίας εργασίας, κατά τις 
Κυριακές και εξαιρέσιμες ημέρες και κατά τις Νυ¬ 
χτερινές ώρες, που αρχίζει ένα μήνα πριν τη δη¬ 
μοσίευση της απόφασης στην Εφημερίδα της Κυ- 
βερνήσεως έως 31.12.2004, για τους μονίμους 
υπαλλήλους της Ελληνικής Ολυμπιακής Επιτρο¬ 
πής (Ε.Ο.Ε.). 2 

Ορισμός μέλους της Δημοτικής Επιχείρησης Ύδρευ¬ 
σης - Αποχέτευσης Δήμου Φαρκαδόνας με πλήρη 
απασχόληση στην επιχείρηση. 3 

Τροποποίηση της συστατικής πράξης του νομικού 
προσώπου με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δήμου Αχι¬ 


νού» στο Δήμο Αχινού Ν. Σερρών. 4 

Καθιέρωση υπερωριακής εργασίας μονίμων υπαλλή¬ 
λων του Κέντρου Φροντίδας Οικογένειας Δήμου 
Ταύρου Ν. Αττικής για το έτος 2004. 5 

Σύσταση Εκκλησιαστικού Ιδρύματος υπό την επωνυ¬ 
μίαν: «ΠΝΕΥΜΑΤΙΚΟΝ ΚΕΝΤΡΟΝ ΠΟΡΟΥ "Ο ΑΓΙΟΣ 
ΛΕΩΝΙΔΗΣ" ΤΗΣ ΙΕΡΑΣ ΜΗΤΡΟΠΟΛΕΩΣ ΥΔΡΑΣ, 
ΣΠΕΤΣΩΝ ΚΑΙ ΑΙΓΙΝΗΣ». 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην αριθ. 5437.7/1/04/30.4. 
2004 απόφαση του Υπουργού Εμπορικής Ναυτι¬ 
λίας. 7 


ΑΠΟΦΑΣΕΙ Σ 

Αριθ. ΟΙΚ.9389/315/Φ 1.4.3 (1) 

Τροποποίηση των αρ. Α/Οικ.13030/399/Φ 1.4.3/15.7.2003 
και Α/οικ1179/35/Φ1.4.3/21.1.2004 αποφάσεων «Συ¬ 
γκρότηση Επιτροπής Παρακολούθησης και Γνωμοδό¬ 
τησης της υλοποίησης των έργων που αφορούν στην 
υποστήριξη του Συμβουλίου Ανταγωνιστικότητας». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/1985 «Κυβέρνηση και Κυβερνητικά Όργα¬ 
να», όπως αυτός τροποποιήθηκε και συμπληρώθηκε από 
το Ν.2081/1992 (ΦΕΚ 89 Α). 

2. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας - Έρευνας & Τεχνολο¬ 
γίας στο Υπουργείο Ανάπτυξης». 

3. Τα Π.Δ. 396/1989 & 189/1995 περί του Οργανισμού 
της Γ ενικής Γ ραμματείας Βιομηχανίας. 

4. Την υπ’ αρ. 7154/29.4.2004 (ΦΕΚ 655/Β/5.5.2004) 
Απόφαση του Υπουργού Ανάπτυξης περί «Μεταβίβασης 
στον Γ ενικό Γ ραμματέα Βιομηχανίας του δικαιώματος να 
υπογράφει με εντολή Υπουργού». 

5. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης & άλλες 
συναφείς διατάξεις» (ΦΕΚ 40/Α/21.3.1997). 

6. Τον Κανονισμό 1260/1999 του Συμβουλίου των Ε.Κ. 

7. Την αριθμό 4063/17.10.91997 απόφαση του Πρωθυ¬ 
πουργού που αφορά τη σύσταση Διυπουργικής Ομάδας 
Σχεδιασμού του Αναπτυξιακού Προγράμματος 2000 - 
2006. 

8. Την αριθμό 35927/ΓΚΠΣ/26.10.1998 ΥΠΕΘΟ 3 η Εγκύ¬ 
κλιο της Διυπουργικής Ομάδας Σχεδιασμού. 

9. Την Α/Οικ. 22887/1248/Φ.ΓΚΠΣ/28.9.2000 απόφαση 
του Υπουργού Ανάπτυξης για τη Συγκρότηση Επιτροπής 
Κατάρτισης Επιχειρησιακού Προγράμματος «Ανταγωνι¬ 
στικότητα & Ανάπτυξη» της περιόδου 2000 - 2006. 

10. Το Ν. 2860/2000 (ΦΕΚΑ251/14.11.2000) «Διαχείρι¬ 
ση, παρακολούθηση και έλεγχο του Γ ΚΠΣ & άλλες δια¬ 
τάξεις». 

11. Την αρ. 3260/16.7.2002 απόφαση του Υπουργού 
Ανάπτυξης με την οποία μεταβιβάσθηκε η αρμοδιότητα 
ανάθεσης ενεργειών τεχνικής βοήθειας στη ΓΓΒ. 

12. Την Ο (2001) 550/14.3.2001 απόφαση έγκρισης της 
Επιτροπής των Ε.Κ. του Επιχειρησιακού Προγράμματος 
«Ανταγωνιστικότητα». 

13. Την 5503/Β1/1.4.3/4390/10.7.2003 απόφαση Έντα¬ 
ξης της Δράσης της πράξης Στήριξη του έργου του Συμ¬ 
βουλίου Ανταγωνιστικότητας. 

14. Την ανάγκη γνωμοδότησης και παρακολούθησης 
της υλοποίησης των έργων που αφορούν στην υποστήρι¬ 
ξη του Συμβουλίου Ανταγωνιστικότητας. 

15. Την Α/Οικ 13030/399/Φ 1.4.3/15.7.2003 απόφαση 
«Συγκρότηση Επιτροπής Παρακολούθησης και Γνωμοδό- 
τησης της υλοποίησης των έργων που αφορούν στην 
υποστήριξη του Συμβουλίου Ανταγωνιστικότητας», κα¬ 
θώς και την υπαρ. Α/οικ.1179/35/Φ. 1.4.3/21.1.2004 σχετι¬ 
κή τροποποιητική απόφαση, αποφασίζουμε: 

Την Τροποποίηση των 13030/399/Φ1.4.3/15.7.2003 και 
Α/Οικ 1179/35/Φ 1.4.3/21.1.2004 αποφάσεων με θέμα 
«Συγκρότηση Επιτροπής Παρακολούθησης και Γνωμοδό- 
τησης της υλοποίησης των έργων που αφορούν στην 
υποστήριξη του Συμβουλίου Ανταγωνιστικότητας» ως 
προς την αντικατάσταση των μελών Καλύβας Μαρίας και 
Γαλιώτου Κωνσταντίνου από τον Βοιβόντα Δημοσθένη 
υπάλληλο της Διεύθυνσης Β.Χ.Π. και τον Κτενίδη Πανα¬ 
γιώτη Ειδικό Σύμβουλο του Γενικού Γραμματέα Βιομηχα¬ 
νίας. 

Κατά τα λοιπά ισχύει η απόφαση Α/Οικ 13030/ 399/ Φ 
1.4.3/15.7.2003 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 2004 

Με εντολή Υπουργού 
Ο Γ ενικός Γ ραμματέας Βιομηχανίας 
ΣΠΥΡΟΣ ΠΑΠΑΔΟΠΟΥΛΟΣ 

-♦- 

Αριθ. 23320 (2) 

Καθιέρωση Υπερωριακής εργασίας κατά τις απογευματι¬ 
νές ώρες και εργασία προς συμπλήρωση της υποχρε¬ 
ωτικής εβδομαδιαίας εργασίας, κατά τις Κυριακές και 
εξαιρέσιμες ημέρες και κατά τις Νυχτερινές ώρες, που 
αρχίζει ένα μήνα πριν τη δημοσίευση της απόφασης 
στην Εφημερίδα της Κυβερνήσεως έως 31.12.2004, 
για τους μονίμους υπαλλήλους της Ελληνικής Ολυ¬ 
μπιακής Επιτροπής (Ε.Ο.Ε.). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/1968 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β. Του Π.Δ. 77/1985 «Οργανισμός της Γενικής Γραμμα¬ 
τείας Αθλητισμού». 

γ. Του Ν. 1558/1985 «Κυβέρνηση και Κυβερνητικά Όργανα». 

δ.Του Ν. 2592/1998 άρθρο 15 (ΦΕΚ 57/Α/1998) «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις». 

ε. Του Π.Δ. 748/1966 «Περί Κωδικοποιήσεως, καταρ- 
γήσεως, τροποποιήσεως και συμπληρώσεως των διατά¬ 


ξεων της κείμενης νομοθεσίας περί εβδομαδιαίας και Κυ¬ 
ριακής αναπαύσεως και ημερών αργίας». 

ζ. Το άρθρο 16 του Ν. 3205/23.12.2004 (ΦΕΚ 297/Α/ 

23.12.2004) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α κ.λπ.». 

2. Την υπ’ αριθμ. 133/24.3.2004 (ΦΕΚ 527/Β/24.3.2004) 
απόφαση του Πρωθυπουργού και Υπουργού Πολιτισμού 
«περί ανάθεσης άσκησης αρμοδιοτήτων στην Αναπληρω¬ 
τή Υπουργό Πολιτισμού Φάνη Πάλλη - Πετραλιά και στους 
Υφυπουργούς Γεώργιο Ορφανό και Πέτρο Τατούλη» 
όπως διορθώθηκε με το ΦΕΚ 558/Β/2.4.2004. 

3. Του Π.Δ. 70/75«Περίοργανώσεωςτωνυπηρεσιώνκαι 
διαρθρώσεως των τακτικών θέσεων του προσωπικού της 
Ε.Ο.Α.». 

4. Τις αυξημένες ανάγκες της Ε.Ο.Ε. σε προσωπικό καθ’ 
όλες τις ημέρες του μήνα καθώς και τις νυχτερινές ώρες 
σε νυχτοφύλακες, εργαζομένους κολυμβητηρίων σε 
24ωρη βάση, λόγω ανειλημμένων υποχρεώσεων διεξα¬ 
γωγής αθλητικών αγώνων και εκδηλώσεων και προετοι¬ 
μασίας Ολυμπιάδας του 2004. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού 195.000 € σε βάρος του 
προϋπολογισμού της Ε.Ο.Ε. (Ν.Π.Δ.Δ.) όπου υπάρχουν 
εγγεγραμμένες οι αντίστοιχες πιστώσεις. 

6. Το υπ’ αριθμ. 10080/30.12.2003 και 10085/30.12.2003 
καιτο υπ’αριθμ. 12445/16.4.2004 έγγραφα της Ελληνικής 
Ολυμπιακής Επιτροπής. 

7. Η υπ’ αριθμ. 6407/10.2.2004 απόφαση (ΦΕΚ 267/ 

10.2.2004) , αποφασίζουμε: 

Εγκρίνεται εντός των ανωτάτων ορίων που προβλέπουν 
οι διατάξεις της παρ. 1 του άρθρου 16 του Ν. 3205/2003, 
για το χρονικό διάστημα που αρχίζει ένα μήνα πριν τη δη¬ 
μοσίευση της απόφασης στην Εφημερίδα της Κυβερνή¬ 
σεως έως 31.12.2004, εργασία προς συμπλήρωση του 
κανονικού ωραρίου, του τακτικού προσωπικού της Ελλη¬ 
νικής Ολυμπιακής Επιτροπής που λειτουργεί ως Ν.Π.Δ.Δ. 
ως εξής: 

- Εργασία προς συμπλήρωση του κανονικού ωραρίου: 

α. Ημερήσια και νυκτερινή εργασία Κυριακών και εξαι¬ 
ρέσιμων ημερών 450 ώρες συνολικά κατ’ άτομο για 59 
άτομα και 

β. Νυκτερινή εργασία εργασίμων ημερών 1.500 ωρών 
συνολικά κατ' άτομα για 5 άτομα. 

- Εργασία πέραν της υποχρεωτικής που αφορά απο¬ 
γευματινή εργασία 270 ωρών συνολικά κατ’ άτομο για 59 
άτομα. 

Η δαπάνη για την Ε.Ο.Ε. ανέρχεται στο ποσό των 
195.000 € και έχει εγγράφει σχετική πίστωση στον κωδικό 
0261 ποσού 105.000 € για υπερωρίες και στον κωδικό 
0263 ποσού 90.000 € για νυκτερινά εξαιρέσιμα, με επιβά¬ 
ρυνση του προϋπολογισμού της Ε.Ο.Ε. 

Η κατανομή των ωρών απασχόλησης του τακτικού προ¬ 
σωπικού θα γίνεται κάθε φορά σύμφωνα με τις αλλαγές 
του Νομικού Προσώπου. 

Από την έκδοση της παρούσης, παύει να ισχύει η υπ’ 
αριθμ. 6407/10.2.2004 (ΦΕΚ267/10.2.2004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11401 


Αριθ. 6422 (3) 

Ορισμός μέλους της Δημοτικής Επιχείρησης Ύδρευσης- 
Αποχέτευσης Δήμου Φαρκαδόνας με πλήρη απασχό¬ 
ληση στην επιχείρηση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση,οργάνω¬ 
ση,στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του Ν.2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις». 

3. Τις διατάξεις του άρθρου 3 παρ. 7 Ν. 1069/1980 «περί 
κινήτρων για την ίδρυση Επιχειρήσεων Ύδρευσης και 
Αποχέτευσης» (ΦΕΚ Α' 191) όπως αντικαταστάθηκαν με 
τιςδιατάξειςτου άρθρου 8 παρ. 9 Ν. 2839/2000 «Ρυθμίσεις 
θεμάτων Συνδέσμων ΟΤΑ, Δημοτικών Επιχειρήσεων, Δη¬ 
μοτικών Επιχειρήσεων Ύδρευσης - Αποχέτευσης και Κρα¬ 
τικών Παιδικών σταθμών που μεταβιβάζονται στους ΟΤΑ». 

4. Την αριθμ. 22/2004 εισήγηση (απόφαση) του Διοικη¬ 
τικού Συμβουλίου της «Δημοτικής Επιχείρησης Ύδρευ¬ 
σης - Αποχέτευσης Φαρκαδόνας» «περί πλήρους απα¬ 
σχόλησης μέλους του Δ.Σ. αυτής». 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της επιχείρησης ύψους 14.800,00 ευρώ για το τρέχον 
έτος, για την οποία έχει εγγράφει ανάλογη πίστωση στον 
κωδικό 61.01.00 του προϋπολογισμού αυτής, αποφασί¬ 
ζουμε: 

Ορίζουμε ότι, ο Τασιούλης Βασίλειοςτου Γεωργίου, μέ¬ 
λος του Δ.Σ. της Δημοτικής Επιχείρησης Ύδρευσης - 
Αποχέτευσης Δήμου Φαρκαδόνας, θα έχει πλήρη απα¬ 
σχόληση στην Επιχείρηση για ένα έτος από τη δημοσίευ¬ 
ση της παρούσας, με τις ακόλουθες αρμοδιότητες: 

α) Την παρακολούθηση των έργων και εργασιών της 
επιχείρησης. 

β) Τον έλεγχο των υδρόμετρων. 

γ) Την παρέμβαση στις σχέσεις επιχείρησης και οφειλε¬ 
τών σε σχέση με ιδιοκτησιακά καθεστώτα. 

δ)Τον έλεγχο των προμηθειών. 

Η αμοιβή του ανωτέρω καθορίζεται στα 1233,00 ευρώ 
μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 26 Μάίου 2004 

Ο Γ ενικός Γ ραμματέας Περιφέρειας 
ΦΩΤΗΣ ΓΚΟΥΠΑΣ 

-♦- 

Αριθ. 5338 (4) 

Τροποποίηση της συστατικής πράξης του νομικού προ¬ 
σώπου με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δήμου Αχινού» 
στο Δήμο Αχινού Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/1995. 


2. Την αριθ. 5631/26.7.2000 (ΦΕΚ 1339/Β/2000) απόφα¬ 
σή μας Ορισμός εισηγητών και μεταβίβαση εξουσίας υπο¬ 
γραφής « Με εντολή Γ ενικού Γ ραμματέα». 

3. Την αριθμ. 17883/2003/29.1.2004 απόφασή μας με 
την οποία συστάθηκε ίδιο νομικό πρόσωπο δημοσίου δι¬ 
καίου με την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ Δήμου Αχινού». 

4. Την αριθ. 48/2004 απόφαση του Δημοτικού Συμβου¬ 
λίου Αχινού περί τροποποίησης της συστατικής πράξης 
του ανωτέρω νομικού προσώπου. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού του 
Δήμου, αποφασίζουμε: 

Α. Τροποποιούμε ως προς την παρ. 1 την αριθ. 17883/ 
2003/29.1.2004 απόφασή μας, ως εξής: 

1. Συγχωνεύουμε τα Νομικά Πρόσωπα του Δήμου Αχι¬ 
νού με την επωνυμία: 

ίν) Κέντρο Ανοιχτής Προστασίας Ηλικιωμένων (ΚΑΠΗ) 
Δ.Δ. Σιτοχωρίου, 

ν) Κέντρο Ανοιχτής Προστασίας Ηλικιωμένων (ΚΑΠΗ) 
Δ.Δ. Αχινού, 

νί) Κέντρο Ανοιχτής Προστασίας Ηλικιωμένων (ΚΑΠΗ) 
Δ.Δ. Λευκότοπου σε ένα Νομικό Πρόσωπο και συστήνου¬ 
με στο Δήμο Αχινού του Ν. Σερρών Νομικού Προσώπου 
Δημοσίου Δικαίου με την επωνυμία «Κέντρο Ανοιχτής 
Προστασίας Ηλικιωμένων (ΚΑΠΗ) Δήμου Αχινού». Έδρα 
του Ν.Π. είναι η έδρα του Δήμου Αχινού, Σιτοχώρι και θα 
διέπεται από τις διατάξεις του άρθρου 203 του Π.Δ. 
410/1995. 

θα λειτουργήσουν παραρτήματα του ΚΑΠΗ Δήμου Αχι¬ 
νού στα Δ.Δ Αχινού, Λευκότοπου, Πατρικίου, Δάφνης, 
Χουμνικού. 

Β. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου. 

Κατά τα λοιπά ισχύει η αριθ. 17883/2003/29.1.2004 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 11 Μάίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 1/49 (5) 

Καθιέρωση υπερωριακής εργασίας μονίμων υπαλλήλων 
του Κέντρου Φροντίδας Οικογένειας Δήμου Ταύρου 
Ν. Αττικής για το έτος 2004. 

Η ΠΡΟΕΔΡΟΣ Δ.Σ. 

ΤΟΥ ΚΕΝΤΡΟΥ ΦΡΟΝΤΙΔΑΣ ΟΙΚΟΓΕΝΕΙΑΣ 
ΔΗΜΟΥ ΤΑΥΡΟΥ Ν. ΑΤΤΙΚΗΣ 

Έχοντας υπόψη: 

1. Τιςδιατάξειςτου άρθρου 197του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του άρθρου 89 του Ν.1188/81, όπως 
τροποποιήθηκε μετο άρθρο 8 παρ. 8-12του Ν. 2307/1995 
ΦΕΚ 113/Α/15.6.1995. 

3. Τις διατάξεις του άρθρου 106τουΝ. 1188/1981 όπως 
τροποποιήθηκε μετο άρθρο 12παρ. ΙΟτου Ν. 2503/1997 
ΦΕΚ. 107/Α730.5.1997. 




11402 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις διατάξεις του άρθρου 16 του Ν. 3205/2003 (ΦΕΚ 
297 Α'). 

5. Την ανάγκη αντιμετώπισης επειγουσών, εκτάκτων και 
εποχιακών αναγκών με υπερωριακή απασχόληση του 
προσωπικού του Κέντρου Φροντίδας Οικογένειας του 
Δήμου Ταύρου κατά τις απογευματινές ώρες των εργάσι¬ 
μων ημερών. 

6. Την πρόβλεψη στον προϋπολογισμό του ΚΕΦΟ του 
ποσού των 12.000,00 ευρώ για την κάλυψη της προκα- 
λούμενης δαπάνης για τις υπερωρίες του προσωπικού. 

Καθιερώνουμε για το έτος 2004: 

1. Υπερωριακή απογευματινή εργασία συνολικά 2.000 
ωρών και για τους 5 μονίμους υπαλλήλους του ΚΕΦΟ. Οι 
ανωτέρω ώρες κατανέμονται ανά εξάμηνο κατά 50%. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του ΚΕΦΟ ύψους 
12.000,00 ευρώ για το τρέχον οικονομικό έτος 2004-06-02. 

Για την παραπάνω δαπάνη έχουν εγγράφει πιστώσεις 
στον προϋπολογισμό του ΚΕΦΟ ύψους: 12.000,00 ευρώ 
με κωδικό Κ.Α. 113-1 και τίτλο «Αποζημίωση για υπερω- 
ριακή εργασία». 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ταύρος, 2 Ιουνίου 2004 
Η Πρόεδρος 

ΜΑΡΓΑΡΙΤΑ ΘΕΟΦΑΝΟΠΟΥΛΟΥ 

-♦- 

Αριθ. 985/940 (6) 

Σύσταση Εκκλησιαστικού Ιδρύματος υπό την επωνυμίαν: 
«ΠΝΕΥΜΑΤΙΚΟΝ ΚΕΝΤΡΟΝ ΠΟΡΟΥ "Ο ΑΓΙΟΣ ΛΕΩΝΙ- 
ΔΗΣ" ΤΗΣ ΙΕΡΑΣ ΜΗΤΡΟΠΟΛΕΩΣ ΥΔΡΑΣ, ΣΠΕΤΣΩΝ 
ΚΑΙ ΑΙΓΙΝΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Ύδρας, Σπετσών και Αιγί- 
νης. 

4. Την υπ’ αριθμ. 210/111/19.2.2003 Πρότασιν του Σε- 
βασμιωτάτου Μητροπολίτου Ύδρας, Σπετσών και Αιγίνης 
Εφραίμ. 

5. Την από 7.1.2004 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος. 

6. Την από 3.3.2004 Απόφασιν Αυτής, αποφασίζει: 

Συνιστά εις την Ιεράν Μητρόπολιν Ύδρας, Σπετσών και 

Αιγίνης Εκκλησιαστικόν Ίδρυμα υπό την επωνυμίαν: 
«ΠΝΕΥΜΑΤΙΚΟΝ ΚΕΝΤΡΟΝ ΠΟΡΟΥ "0 ΑΓΙΟΣ ΛΕΩΝΙ- 
ΔΗΣ" ΤΗΣ ΙΕΡΑΣ ΜΗΤΡΟΠΟΛΕΩΣ ΥΔΡΑΣ, ΣΠΕΤΣΩΝ ΚΑΙ 
ΑΙΓΙΝΗΣ», το οποίον θα λειτουργή ως εξηρτημένη Υπηρε¬ 


σία της Ιεράς Μητροπόλεως Ύδρας, Σπετσών και Αιγίνης 
και θα εδρεύη εις την πάλιν του Πόρου. Η οργάνωσις, δι- 
οίκησις, διαχείρισις και λειτουργία του Ιδρύματος τούτου 
θα διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 
«ΠΝΕΥΜΑΤΙΚΟ ΚΕΝΤΡΟ ΠΟΡΟΥ "0 ΑΓΙΟΣ ΛΕΩΝΙΔΗΣ" 
ΤΗΣ ΙΕΡΑΣ ΜΗΤΡΟΠΟΛΕΩΣ ΥΔΡΑΣ, ΣΠΕΤΣΩΝ 
ΚΑΙ ΑΙΓΙΝΗΣ» 

ΚΕΦΑΛΑΙΩΝ Α' 

Άρθρο 1 

Σύσταση Επωνυμία Έδρα 

Στην νήσο του Πόρου της περιφέρειας της Ιεράς Μη¬ 
τροπόλεως Ύδρας, Σπετσών και Αιγίνης και υπότηνπνευ- 
ματικήν και διοικητικήν εποπτείαν αυτής συνιστάται Εκ¬ 
κλησιαστικόν Ίδρυμα, με την επωνυμίαν: «ΠΝΕΥΜΑΤΙ¬ 
ΚΟΝ ΚΕΝΤΡΟΝ ΠΟΡΟΥ "0 ΑΓΙΟΣ ΛΕΩΝΙΔΗΣ"», το οποίον 
θα λειτουργεί ως υπηρεσία του Νομικού Προσώπου της 
οικείας Ιεράς Μητροπόλεως, εξαρτημένη από αυτό, αυ¬ 
τοτελούς διαχείρισης και μη κερδοσκοπικού χαρακτήρα 
και θα διέπεται από τις διατάξεις του παρόντος Κανονι¬ 
σμού. Έδρα του Ιδρύματος τούτου είναι η πόλη του Πό¬ 
ρου. Το Ίδρυμα θα στεγάζεται και θα λειτουργεί σε κτίριο 
ιδιοκτησίας της οικείας Ιεράς Μητροπόλεως, που ανεγεί- 
ρεται για τον σκοπό αυτό και ευρίσκεται έμπροσθεν του 
Ιερού Ναού Αγίου Κωνσταντίνου και Ελένης στον Πόρο. 

Άρθρο 2 
Σκοπός 

Σκοπός του Ιδρύματος είναι να συμβάλει στην πληρέ¬ 
στερη και αρτιότερη πνευματική, ποιμαντική, κατηχητική, 
ιεραποστολική, κοινωνική, φιλανθρωπική και εν γένει πο¬ 
λιτιστική διακονία της τοπικής Εκκλησίας στην νήσο του 
Πόρου και στην ευρύτερη περιοχή στο πλαίσιο της Ορθό¬ 
δοξης Πίστης, Παράδοσης και Διδασκαλίας. 

Άρθρο 3 

Μέσα για την επίτευξη του σκοπού 

1. Η κινητοποίηση και αξιοποίηση του ανθρωπίνου πνευ¬ 
ματικού δυναμικού της περιοχής και η συνδρομή ικανών 
πνευματικών ανθρώπων, κληρικών και λαϊκών. 

2. Η ενίσχυση της λειτουργίας των Κατηχητικών Σχο¬ 
λείων και η ανάπτυξη των πνευματικών, κηρυγματικών 
και εν γένει ποιμαντικών δραστηριοτήτων της τοπικής 
Εκκλησίας (διοργάνωση εορταστικών, πολιτιστικών, επι¬ 
μορφωτικών, κοινωνικών, φιλανθρωπικών, αθλητικών και 
ψυχαγωγικών εκδηλώσεων, και ιδίως ομιλιών, διαλέξεων, 
συζητήσεων, σεμιναρίων, συνεδρίων, προβολών κινημα¬ 
τογραφικών ταινιών, βιντεοταινιών και διαφανειών, θεα¬ 
τρικών παραστάσεων, συναυλιών, εκθέσεων, διοργάνω¬ 
ση εκδρομών και λειτουργία κατασκηνώσεων, έκδοση και 
διάθεση διαφόρων βιβλίων εκκλησιαστικού και πολιτιστι¬ 
κού περιεχομένου, εντύπων, μαγνητοταινιών, ψηφιακών 
δίσκων μουσικής, δημιουργία και λειτουργία δανειστικής 
βιβλιοθήκης και διαρκούς εκθέσεως βιβλίου, δημιουργία 
και λειτουργία Εκκλησιαστικού καιΛαογραφικού Μουσεί¬ 
ου κατόπιν συγκεντρώσεως, καταγραφής και ταξινομή- 
σεωςτου σχετικού υλικού, και ιδίως Ιερών Εικόνων, Ιερών 
Τέμπλων, Ιερών Κειμηλίων, Ιερών Σκευών, Ιερών Αμφίων, 
παραδοσιακών στολών, υφαντών κ.α., για την προβολή 

και συνέχιση της Ελληνορθόδοξης παράδοσής μας, δη¬ 
μιουργία και λειτουργία Σχολής Βυζαντινής Μουσικής, 
χορωδιών παιδιών και ενηλίκων, Σχολής Παραδοσικών 
Χορών, Σχολής Αγιογραφίας, τμημάτων εκμάθησης της 
Ελληνικής γλώσσας για τους αλλοδαπούς αδελφούς μας 
που διαμένουν στην περιοχή, τμημάτων εκμάθησης Αρ¬ 
χαίων Ελληνικών, τμημάτων εκμάθησης ξένων γλωσσών, 
χώρου επιτραπέζιων παιχνιδιών και άλλων χώρων σύνα¬ 
ξης των πιστών, ομάδων αθλοπαιδιών κ.λπ., λειτουργία 
φιλοπτώχου συσσιτίου για τους εμπερίστατους αδελ¬ 
φούς μας και υπηρεσιών μέριμνας και αγάπης, και ιδίως 
για τους γέροντες και τους πάσχοντες, προς την κατεύ¬ 
θυνση της συμπαράστασης στις βαθύτερες ανάγκες 
πνευματικής αναζήτησης του ποιμνίου, της προαγωγής 
της πνευματικής κατάρτισης και οικοδομής του, της καλ¬ 
λιέργειας του Ορθοδόξου προβληματισμού και φρονή¬ 
ματος του, της δημιουργικής απασχόλησης και ποιοτικής 
ψυχαγωγίας του με ιδιαίτερη έμφαση στη νεότητα και της 
δημιουργίας κλίματος θρησκευτικής, ηθικής και κοινωνι¬ 
κής ανάτασής του. 

3. Η καλλιέργεια της συμμετοχής των πιστών στη λα¬ 
τρευτική και μυστηριακή ζωή της τοπικής Εκκλησίας. 

4. Η καθιέρωση της απονομής επάθλων σε αριστεύσα- 
ντες μαθητές κάθε εκπαιδευτικής βαθμίδας και σε φοιτη¬ 
τές των Ανωτάτων και Ανωτέρων Εκπαιδευτικών Ιδρυμά¬ 
των, που προέρχονται από την περιοχή. 

5. Οποιοδήποτε άλλο πρόσφορον μέσον ήθελε αποφα¬ 
σίσει το Διοικητικόν Συμβούλιοντου Ιδρύματος. 

Άρθρον 4 

Οργάνωση - Διοίκηση - Διοικητικόν Συμβούλιον 

1. Το Ίδρυμα τελεί υπό την πνευματική και διοικητική 
εποπτεία της Ιεράς Μητροπόλεως Ύδρας, Σπετσών και 
Αιγίνης και διοικείται από επταμελές Διοικητικό Συμβού¬ 
λιο (εφεξής Δ.Σ.) που απαρτίζεται από: α) τον εκάστοτε 
Μητροπολίτη Ύδρας, Σπετσών και Αιγίνης, ως Πρόεδρο, 
β) τον εκάστοτε Αρχιερατικό Επίτροπο ή Ιεροκήρυκα ή 
άλλον προσοντούχο κληρικό που υπηρετεί στην περιοχή, 
ως Αντιπρόεδρο, ο οποίος, σε περίπτωση απουσίας ή κω¬ 
λύματος του Μητροπολίτου, θα αναπληροί αυτόν και θα 
προεδρεύει του Δ.Σ. με γραπτή άδεια του Μητροπολίτου 
γ) πέντε πρόσωπα, κληρικούς ή λαϊκούς (άνδρες ή γυναί¬ 
κες), που κατοικούν στην περιφέρεια της οικείας Ιεράς 
Μητροπόλεως και διακρίνονται για το ήθος, την πνευμα¬ 
τική κατάρτιση και ωριμότητά τους και το ενδιαφέρον 
τους για τη ζωή και το έργο της τοπικής Εκκλησίας. 

2. Τα ως άνω πέντε τακτικά μέλη του Δ.Σ. (της παρα¬ 
γράφου 1γ του παρόντος άρθρου) διορίζονται για μία 
τριετία από τον Σεβασμιώτατο Μητροπολίτη Ύδρας, Σπε¬ 
τσών και Αιγίνης, ύστερα από έγγραφη πρόταση του Μη- 
τροπολιτικού Συμβουλίου. Για την ίδια τριετία, διορίζο¬ 
νται ως αναπληρωματικά μέλη, τρία πρόσωπα που διαθέ¬ 
τουν τα προσόντα που αναφέρονται στην παράγραφο 1γ 
του παρόντος άρθρου και τα οποία δύνανται να μετέχουν 
στις συνεδριάσεις του Δ.Σ. με δικαίωμα λόγου, αλλά όχι 
ψήφου. Οι διορισθέντες δύνανται να επαναδιορισθούν. 
Το αξιωμάτων μελών του Δ.Σ. είναι τιμητικό και άμισθο. 

3. Μέλη του Δ.Σ., που δεν ανταποκρίνονται στα καθήκο- 
ντά τους ή κωλύονται στην άσκηση αυτών, ή δεν συμβάλ¬ 
λουν στην εύρρυθμη, ομαλή, απρόσκοπτη και αποτελε¬ 
σματική λειτουργία του Ιδρύματος, ή προβαίνουν σε 
ενέργειες που έρχονται σε αντίθεση με τον σκοπόν του 


Ιδρύματος αντικαθίστανται από τον Σεβασμιώτατο Μη¬ 
τροπολίτη. 

4. Το Δ.Σ. του Ιδρύματος συγκροτείται σε σώμα κατά 
τηνπρώτη συνεδρίασή του καιεκλέγειτον Γραμματέα και 
τον Ταμία. 

5. Το Δ.Σ. συνέρχεται τακτικά κάθε δίμηνο και εκτάκτως 
όταν παρίσταται ανάγκη, ύστερα από πρόσκληση του 
Προέδρου ή σε περίπτωση απουσίας ή κωλύματος αυτού 
του Αντιπροέδρου, ή ύστερα από έγγραφη αίτηση προς 
τον Πρόεδρο τριών τουλάχιστον μελών του Δ.Σ. 

Το Δ.Σ. ευρίσκεται σε απαρτία όταν παρίσταται οπωσ¬ 
δήποτε ο Πρόεδρος ή σε περίπτωση απουσίας ή κωλύμα¬ 
τος αυτού και με εντολή του, ο Αντιπρόεδρος (ή άλλο νό¬ 
μιμα εξουσιοδοτημένο μέλος) και τρία τουλάχιστον από 
τα μέλη του, οι δε αποφάσεις αυτού λαμβάνονται κατά 
πλειοψηφία των παρόντων μελών. Σε περίπτωση ισοψη- 
φίας υπερισχύει η ψήφος του Προέδρου. 

Άρθρον 5 

Αρμοδιότητες Διοικητικού Συμβουλίου. 

Το Δ.Σ. του Ιδρύματος έχειτις ακόλουθες αρμοδιότητες: 

α) Αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, την διαχείρι¬ 
ση και αξιοποίηση τωνπάσηςφύσεως περιουσιακών στοι¬ 
χείων, που έχουν διατεθεί σε χρήση του Ιδρύματος και τη 
διάθεση των πόρων του Ιδρύματος, καθώς και για κάθε 
ζήτημα που σχετίζεται με την εκπλήρωση των σκοπώντου 
Ιδρύματος. 

β) Συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως Ύδρας, 
Σπετσών και Αιγίνης, μετά Εκκλησιαστικά Συμβούλια των 
Ιερών Ναών, τα Ηγουμενοσυμβούλια των Ιερών Μονών 
και τα Διοικητικά Συμβούλια των φιλανθρωπικών, κοινο- 
φελών και λοιπών Εκκλησιαστικών Ιδρυμάτων της περι¬ 
φέρειας της οικείας Ιεράς Μητροπόλεως, με διαφόρους 
πολιτιστικούς, επιστημονικούς και φιλανθρωπικούς συλ¬ 
λόγους, καθώς και με την Νομαρχιακή και Τοπική Αυτοδι¬ 
οίκηση, τους τοπικούς φορείς και εν γένει τις αρμόδιες 
κρατικές υπηρεσίες για την προαγωγή και επίτευξη των 
σκοπώντου Ιδρύματος. 

γ) Μεριμνά για την εξεύρεση οικονομικών πόρων και για 
την εύρυθμη, ομαλή, απρόσκοπτη και αποτελεσματική 
λειτουργία του Ιδρύματος. 

δ) Προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Μητροπόλεως τυχόν έμμισθου 
προσωπικού (μόνο εφ’ όσον το εθελοντικό προσωπικό 
δεν επαρκεί για την κάλυψη των αναγκών λειτουργίας 
του), σύμφωνα με τις διατάξεις της κειμένης νομοθεσίας. 

ε) Καταρτίζει τον ετήσιο Προϋπολογισμό και τον ετήσιο 
Απολογισμό του Ιδρύματος, τους οποίους υποβάλλει για 
έγκριση στο Μητροπολιτικό Συμβούλιο. 

στ) Αποφασίζει για την τυχόν σύσταση Τομέων ή Τμη¬ 
μάτων Διακονίας ή Επιτροπών, καθορίζει τις αρμοδιότη- 
τές τους και εισηγείται στη Μητρόπολη τον διορισμό των 
εθελοντών υπευθύνων και εν γένει τα μέλη του προσωπι¬ 
κού των, που προέρχονται από τους πιστούς της περιο¬ 
χής, άνδρες ή γυναίκες, που διακρίνονται για την ωριμό¬ 
τητά τους και το ενδιαφέρον τους για τη ζωή και το έργο 
της τοπικής Εκκλησίας. 

ζ) Αποφασίζει για την ανακήρυξη σε επίτιμα μέλη του 
Ιδρύματος, πρόσωπα, τα οποία προσέφεραν ή προσφέ¬ 
ρουν μεγάλες υπηρεσίες σε αυτό, και τα οποία δύνανται 

να συμμετέχουν στις συνεδριάσεις του Δ.Σ. με δικαίωμα 
λόγου, αλλά όχι ψήφου. 

η) αποφασίζει για κάθε άλλο θέμα, το οποίο ανακύπτει 
κατά την εφαρμογή των διατάξεων του παρόντος Κανονι¬ 
σμού και δεν προβλέπεται ρητά σε αυτόν, με την επιφύ¬ 
λαξη της εγκρίσεως των Πράξεών του από το οικείο Μη- 
τροπολιτικό Συμβούλιο. 

Άρθρον 6 

Αρμοδιότητες του Προέδρου, του Αντιπροέδρου, 
του Γραμματέα και του Ταμία του Διοικητικού Συμβουλίου 

1. Ο Πρόεδρος του Δ.Σ.: 

α) έχειτην ευθύνη όλωντωνδραστηροτήτων καιτης λει¬ 
τουργίας του Ιδρύματος και συντονίζει τα μέλη του Δ.Σ. 
για την υλοποίηση των σκοπών αυτού, 
β) εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιασδήποτε 
άλλης Αρχής και σε όλες του τις σχέσεις με τα άλλα Ιδρύ¬ 
ματα, Οργανισμούς, νομικά και φυσικά πρόσωπα, 
γ) λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμίαν τα οικονομικής φύσεως έγγραφα, 
δ) συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γ ραμματέα τα πρακτικά των συνεδριάσεων, 
ε) εν γένει μεριμνά για την εφαρμογή των διατάξεωντου 
παρόντος Κανονισμού και των αποφάσεων του Δ.Σ. 

2. Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

3.0 Γραμματέαςτου Δ.Σ. τηρείτο Βιβλίο Πρωτοκόλλου 
του Ιδρύματος και συντάσσει άλατα έγγραφα και όλη την 
αλληλογραφία του Ιδρύματος, για την οποία ενημερώνει 
τον Πρόεδρο και την οποία συνυπογράφει με αυτόν. Επί¬ 
σης τηρεί το Βιβλίον Πρακτικών των Συνεδριάσεων του 
Δ.Σ. του Ιδρύματος, συνυπογράφει με τον Πρόεδρο τα εν 
λόγω πρακτικά τα οποία συντάσσει και φυλάσσει τα έγ¬ 
γραφα, την αλληλογραφία, τα βιβλία και τη σφραγίδα του 
Ιδρύματος. 

4. Ο Ταμίας του Δ.Σ. ενεργεί για λογαριασμό του Δ.Σ., 
έναντι του οποίου είναι υπόλογος, τις διαχειριστικές πρά¬ 
ξεις αναφορικά με τα πάσης φύσεως περιουσιακά στοι¬ 
χεία που έχουν διατεθεί σε χρήση του Ιδρύματος. Τηρεί 
το Βιβλίο Ταμείου καθώς και τα διπλότυπα Γραμμάτια Ει¬ 
σπράξεων και Εντάλματα Πληρωμών του Ιδρύματος, ει¬ 
σπράττει κάθε έσοδο του Ιδρύματος με διπλότυπα Γ ραμ- 
μάτια Εισπράξεως, θεωρημένα από την οικεία Ιερά Μη¬ 
τρόπολη με την ένδειξη «Δια το Πνευματικόν Κέντρον 
Πόρου ο Άγιος Λεωνίδης», τα οποία συνυπογράφει με τον 
Πρόεδρο, διενεργεί τις πληρωμές για κάθε δαπάνη που 
προβλέπεται στον εγκεκριμένο Προϋπολογισμό βάσει δι¬ 
πλοτύπων Ενταλμάτων Πληρωμών του Ιδρύματος, θεω¬ 
ρημένων απάτην οικεία Ιερά Μητρόπολη, τα οποία επίσης 
συνυπογράφει, όπως άλλωστε και άλατα οικονομικής φύ¬ 
σεως έγγραφα, με τον Πρόεδρο, ευθύνεται για την φύλα¬ 
ξη των χρημάτων του Ιδρύματος, τα οποία κατατίθενται 
σε ιδιαίτερο λογαριασμό μιας από τις Τράπεζες που λει¬ 
τουργούν στην Πόλη του Πόρου στο όνομα του Νομικού 
Προσώπου της οικείας Ιεράς Μητροπόλεως με την ένδει¬ 
ξη «Δια το Πνευματικόν Κέντρον Πόρου "Ο Άγιος Λεωνί¬ 
δης"», έχει την ευχέρεια να παρακρατεί εξ’ αυτών ποσόν 
μέχρι 300 € για την κάλυψη των εκτάκτων και επειγουσών 


δαπανών του Ιδρύματος και διενεργεί αναλήψεις χρημά¬ 
των κατόπιν αποφάσεως του Δ.Σ., για τη λήψη της οποίας 
είναι απαραίτητη η ψήφος του Σεβασμιωτάτου Μητροπο¬ 
λίτου, ως Προέδρου και σχετικής προς τούτον εξουσιο- 
δοτήσεως. Επίσης, τηρείτο Βιβλίο Κτηματολογίου και το 
Βιβλιον Υλικού. 

Άρθρο 7 

Τηρούμενα Βιβλία 

Το Ίδρυμα έχει αυτοτελή διαχείριση καιτηρεί, με την μέ¬ 
ριμνα του Γ ραμματέα καιτου Ταμία του Δ.Σ., τα Γ ενικά και 
Διαχειριστικά του Βιβλία με την ίδια αρίθμηση το καθένα 
κατά φύλλο και θεωρημένα για κάθε νόμιμη χρήση από 
την Ιερά Μητρόπολη Ύδρας Σπετσών και Αιγίνης, δηλαδή: 

1) Βιβλίο Πρωτοκόλλου εισερχομένων εξερχομένων 
Εγγράφων, 

2) Βιβλίο Πρακτικώντων Συνεδριάσεων του Δ.Σ., 

3) Βιβλίο Ταμείου και αριθμημένα κατ’ αύξοντα αριθμό 
διπλότυπα Γραμμάτια Εισπράξεως και Εντάλματα Πλη¬ 
ρωμής, τα οποία είναι εκτελεστέα, εφ’ όσον φέρουν την 
υπογραφή του Προέδρου καιτου Ταμία του Ιδρύματος, 

4) Βιβλίο Κτηματολογίου, στο οποίο θα καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

5) Βιβλίο Υλικού, στο οποίο καταγράφονται όλα τα κι¬ 
νητά περιουσιακά στοιχεία, που έχουν διατεθεί σε χρήση 
του Ιδρύματος. 

Άρθρο 8 

Πόροι του Ιδρύματος 

1. Πόροι του Ιδρύματος είναι: 

α) ετήσια επιχορήγηση των ενοριών της νήσου του Πό¬ 
ρου, όπως αυτή προσδιορίζεται από το οικείο Μητροπο- 
λιτικό Συμβούλιο, 

β) πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων, εκθέσεων κ.α. 

γ) δωρεές από ζώντες ή εξ αιτίας θανάτου, κληρονομιές 
και κληροδοσίες κινητών και ακινήτων φυσικών και νομι¬ 
κών προσώπων, που παραχωρούνται σ’ αυτό και περιέρ¬ 
χονται κατά πλήρη κυριότητα στο νομικό πρόσωπο της οι¬ 
κείας Ιεράς Μητροπόλεως, 

δ) εισφορές σε είδος ή σε χρήμα, φίλωντου Ιδρύματος, 

ε) κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής Ένωσης, επιχορηγήσεις της 
Νομαρχιακής ή της Τοπικής Αυτοδιοίκησης, Οργανισμών 
και άλλων νομικών Προσώπων Δημοσίου ή Ιδιωτικού Δι¬ 
καίου, επιχορηγήσεις φυσικών προσώπων και κάθε άλλη 
νόμιμη επιχορήγηση, 

στ) πρόσοδοι από Ιερά Παρεκκλήσια που ανήκουν στο 
Ίδρυμα, 

ζ) κάθε άλλη πρόσοδος, σύμφωνη με το Ορθόδοξο Χρι¬ 
στιανικό Πνεύμα, που προέρχεται από κάθε είδους δρα¬ 
στηριότητες του Ιδρύματος και κάθε νόμιμη πηγή και δεν 
κατονομάζεται ρητά στον παρόντα κανονισμό. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο όνομα 
του Νομικού προσώπου της οικείας Ιεράς Μητροπόλεως, 
στο οποίο μεταβιβάζεται η κυριότητα, νομή και κατοχή 
του πράγματος. Στην πράξη της μεταβίβασης γίνεται ει¬ 
δική μνεία και αναφορά με την ένδειξη «Για το Πνευματι¬ 
κό Κέντρο Πόρου "Ο Άγιος Λεωνίδης"», το οποίο, ως Εκ¬ 
κλησιαστικό Ίδρυμα, θα έχει την χρήση για όσο χρόνο 
υφίσταται, προς εκπλήρωση των σκοπών του. 

Άρθρο 9 

Διάθεσις των Πόρων 

Οι ανωτέρω πόροι του Ιδρύματος διατίθενται κατόπιν 
αποφάσεωςτου Δ.Σ. αυτού, που εγκρίνεται από το οικείο 
Μητροπολιτικό Συμβούλιο: 

α) για την αποπεράτωση, την αγορά του απαιτούμενου 
εξοπλισμού και την κάλυψη των δαπανών συντήρησης 
επισκευής κ.λ.π. του Ιδρύματος, 
β) για την αντιμετώπιση των ποικίλων παγίων και λοιπών 
εξόδων λειτουργίας του Ιδρύματος, 
γ) γιατηνλειτουργίατων Κατηχητικών Σχολείων, για την 
διοργάνωση διαφόρων εκδηλώσεων του Ιδρύματος, για 
την χρηματοδότηση όλων των εν γένει δραστηριοτήτων 
του Ιδρύματος και για την κάλυψη κάθε άλλης δαπάνης 
του Ιδρύματος που προβλέπεται στον εγκεκριμένο Προϋ¬ 
πολογισμό αυτού και κάθε δαπάνης που ανακύπτει, συ- 
μπεριλαμβανομένης και της μισθοδοσίας του τυχόν έμμι¬ 
σθου προσωπικού. 

Άρθρο 10 

Το Ίδρυμα έχει δική του σφραγίδα με δύο επάλληλους 
κύκλους, η οποία φέρει στο κέντρο την εικόνα του Αγίου 
Αεωνίδη. Στον μεν εξωτερικό κύκλο αναγράφονται οι λέ¬ 
ξεις «ΙΕΡΑ ΜΗΤΡΟΠΟΛΙΣ ΥΔΡΑΣ ΣΠΕΤΣΩΝ ΚΑΙ ΑΙΓΙΝΗΣ» 
και στον εσωτερικό η επωνυμία του Ιδρύματος «ΠΝΕΥ¬ 
ΜΑΤΙΚΟΝ ΚΕΝΤΡΟΝ ΠΟΡΟΥ "0 ΑΓΙΟΣ ΛΕΩΝΙΔΗΣ"». 

Άρθρο 11 

Το παρόν Ίδρυμα, με την ως άνω μορφή και οργάνω¬ 
ση, καταργείται με απόφαση της Ιεράς Συνόδου ύστερα 
από αιτιολογημένη απόφαση του Δ.Σ. του, για τη λήψη 
της οποίας είναι απαραίτητη η ψήφος του Σεβασμιωτά- 
του Μητροπολίτου ως Προέδρου, που εγκρίνεται από το 
οικείο Μητροπολιτικό Συμβούλιο, όταν δεν εκπληρώνει 
τις εκκλησιολογικές αυτού προϋποθέσεις και όταν πα¬ 
ρεκκλίνει του σκοπού του ή καταστεί ανέφικτη η λει¬ 
τουργία του. Σε περίπτωση κατάργησηςτου Ιδρύματος, 
η χρήση των κάθε φύσεως περιουσιακών στοιχείων, η 
οποία είχε παραχωρηθεί στο Ίδρυμα, επανέρχεται αυ¬ 
τοδικαίως στο Νομικό Πρόσωπο της οικείας Ιεράς Μη- 
τροπόλεως, στην πλήρη κυριότητα του οποίου άλλωστε 
και αυτά ανήκουν. 


Άρθρο 12 

1. Ο παρών κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύ¬ 
νοδο κατόπιν αιτιολογημένης αποφάσεως του Δ.Σ. του 
Ιδρύματος, για τη λήψη της οποίας είναι απαραίτητη η 
ψήφος του Σεβασμιωτάτου Μητροπολίτου, ως Προέ¬ 
δρου που εγκρίνεται από το οικείο Μητροπολιτικό Συμ¬ 
βούλιο. Δημοσιεύεται δε όπως και ο παρών Κανονισμός. 

Άρθρο 13 

Από τις διατάξεις του παρόντος κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Ύδρας, Σπετσών 
και Αιγίνης, το ύψος της οποίας δεν δύναται να προσδιο- 
ρισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2004 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 748/Β'/19.5.2004, που δημοσιεύθηκε η αριθ. 
5437.7/1/04/30.4.2004 απόφαση του Υπουργού Εμπορι¬ 
κής Ναυτιλίας με θέμα: «Ορισμός νέων διατιμημένων 
εντύπων ΝΑΤ και καθορισμός αντιτίμου αυτών», γίνονται 
οι παρακάτω διορθώσεις: 

-Στη σελίδα 10001 στην α'στήλη, στον πρώτο στίχο της 
παρ. 3 του προοιμίου από το εσφαλμένο «Π.Δ. 333/2000» 
στο ορθό «Π.Δ. 333/1997». 

- Στη σελίδα 10002 στην α' στήλη, η παρ. 2 διορθώνεται 
ως εξής: «Το διατιμημένο έντυπο με Κ.Α. 591, είναι δυνα¬ 
τόν να εκδίδεται μηχανογραφικά από τον ΚΛΑΔΟ ΕΛΕΓΧΟΥ 
ΕΜΠΟΡΙΚΩΝ ΠΛΟΙΩΝ (Κ.Ε.Ε.Π.) και να διατίθεται αρμο- 
δίως με την Επικόλληση των απαιτουμένων ενσήμων». 

(Από το Υπουργείο Εμπορικής Ναυτιλίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θί.ςτ - Θ-ιτίδίΙ: \λ/θ 0 ιτι 351 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310)423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυτο προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίεχ :210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΙΎΙθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠ ΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































